Rød fluesopp

Rød fluesopp er en stilksporesopp av slekten Amanita. Navnet kommer fra dens bruk som insektmiddel, men dens bruk som hallusinogent rusmiddel er kjent langt tilbake i historien.


== Kjennetegn ==
Rød fluesopp er en velkjent sopp. Når den er fullt utvokst, er hatten fra ca. 12–15 cm i diameter, i sjeldne tilfeller opp til 30 cm. Den har en særpreget blodrød farge, som gradvis går over til gul med alderen. De hvite flekkene rundt er restene etter membranen (velum) som omslutter soppen når den er i et tidlig stadium. Stammen er hvit, 5–20 cm i lengde og har et kolbeaktig fundament som bærer restene av det ovennevnte sløret.


== Habitat ==

Rød fluesopp lever i symbiose med trær, og vokser på røtter i forskjellige løv- og barskoger. Den trives oftest best sammen med bjørk eller gran. Den forekommer også utenfor skogsområder, for eksempel i parker og andre plasser der det finnes trær i nærheten. I tillegg er dette en sopp som enkelt kan importeres til andre land og inngå symbiose med andre tresorter.
Den finnes i hele Norge.


== Varieteter ==
Varieteter som ligner utseendemessig på arten Amanita muscaria finnes, hvor forskjellen hovedsakelig ligger i fargen:

Variant alba er hvit og forekommer i de nordligste delene av Nord-Amerika
Variant flavivolvata er rød, med gule vorter, og forekommer fra sør i Alaska til Andes-regionen i Colombia.
Variant formosa er oransje-gul, og er en lite utforsket europeisk variant.
Variant guessowii er gul til oransje, med senter av hatten mer oransje/rødaktig enn rundt kanten. Forekommer i de nordligste delene av Nord-Amerika
Variant persicina varierer mellom rosa og oransje med svake eller ingen rester av membranet på stammen eller kolben
Variant regalis er leverbrun og har gule vorter (Nå listet som egen art, brun fluesopp (Amanita regalis).


== Bruk ==
Navnet fluesopp kommer av at soppen har vært brukt for å fjerne fluer. Ved å ha den i melk, og la melken tiltrekke seg fluer, har fluene blitt forgiftet og druknet i melken.


== Giftighet ==
Rød fluesopp inneholder en rekke nevrotoksiner, de viktigste er ibotensyre og muscimol. Ibotensyre er en potent agonist for NMDA-reseptorer og metabotrope glutamatreseptorer. Det er også en svak agonist for AMPA- og kainatreseptorer. Muscimol er en potent GABAA-agonist og er den viktigste psykoaktive substansen i rød fluesopp.
Soppens aktive toksiner, ibotensyre og muskimol, er vannløselige. Soppen blir brukt som matsopp i enkelte kulturer, bla.a i Øst-Europa hvor den først kokes i flere omganger, der vannet som nå inneholder de vannløselige kjemikaliene blir byttet med friskt vann mellom hvert oppkok, og deretter stekes. Det har ikke vært mulig å påvise dødsfall ved inntak av rød fluesopp.


== Galleri ==

		
		
		
		


== Referanser ==


== Eksterne lenker ==
(en) rød fluesopp – oversikt og omtale av artene i WORMS-databasen 
(en) rød fluesopp i Encyclopedia of Life 
(en) rød fluesopp i Global Biodiversity Information Facility 
(no) rød fluesopp hos Artsdatabanken 
(sv) rød fluesopp hos Dyntaxa 
(en) rød fluesopp hos Index Fungorum 
(en) rød fluesopp hos MycoBank 
(en) rød fluesopp hos NCBI 
(en) Kategori:Amanita muscaria – bilder, video eller lyd på Wikimedia Commons 
(en) Amanita muscaria – galleri av bilder, video eller lyd på Wikimedia Commons 
Amanita muscaria – detaljert informasjon på Wikispecies 
Soppen er «giftig» i normlisten for soppkontrollører. (2022) Fagmykologisk råd på vegne av Norges sopp- og nyttevekstforbund.
(no) «Rød fluesopp - myter og sannheter» - folk.uio.no
(en) «Amanita Muscaria; Herb of Immortality» (PDF) av Donald E. Teeter
(en) «Mushrooms and Mankind», av James Arthur, Google Videos
(en) «Near Death Experience Explained», av Amanita Muscaria, Google Videos